เรื่องร้องเรียน: ในสวนเสรีไทย บึงกุ่มช่วงบ่ายแก่ๆ มีขยะตามที่เห็นในภาพแทบทุกวันค่ะ  ส่วนหนึ่งเคยเห็นว่าเด็กนักเรียนโรงเรียนบึงกุ่มและโรงเรียนโรงเรียนสุขุมนวพันธ์อุปถัมภ์มานั่งเป็นกลุ่มๆ ลุกไปแล้วก็ปล่อยขยะไว้   หดหู่ค่ะ  ไม่โทษคนทำความสะอาดแต่ห่วงจิตสำนึกของเยาวชน  มีใครจะรับผิดชอบในส่วนนี้ได้บ้างคะ
การดำเนินการของเจ้าหน้าที่: สำนักสิ่งแวดล้อม โดยส่วนสวนสาธารณะ 1 ขอเรียนว่าได้ประชาสัมพันธ์เสียงตามสายให้ผู้ใช้บริการภายในสวนช่วยกันรักษาความสะอาดและทิ้งขยะในถังรองรับที่ทางสวนจัดวางไว้ตามจุด พร้อมทั้งได้กำชับเจ้าหน้าที่หากพบเห็นขยะให้ช่วยกันจัดเก็บให้เรียบร้อย
ความเห็นของผู้แจ้ง: ดีมากเลยค่ะ คุณเจ้าหน้าที่เดินตรวจความปลอดภัยและให้ข้อมูลกับเยาวชนด้วย  บางทีแค่บอกไม่ได้ต่อว่า ก็กระตุ้นจิตสำนึกได้บ้างนะคะ ที่สำคัญควรทำเรื่อยๆ เหมือนประชาสัมพันธ์และสอนเตือนลูกหลานไปด้วยในตัว   แต่ถ้ายังทำอยู่ก็ควรใช้ไม้แข็งบ้างนะคะ กฎควรเป็นกฎเพื่อส่วนรวม
พื้นที่: แขวงคลองกุ่ม เขตบึงกุ่ม กรุงเทพมหานคร